# data[].attributes.body
Vodeni dan
Učenici  2. a i 2. c u produženom boravku i 4. b razreda, uz vodstvo učiteljice Marije Luter i Anđeline Čulina, ostvarili su uspješnu i zanimljivu suradnju uoči Svjetskog dana zaštite životinja i Svjetskog dan učitelja. Budući da smo kao Ekoškola ove školske godine izabrali temu Voda, učenici 4. b u  ulozi učitelja održali su nastavni sat likovne kulture učenicima drugih razreda. Nakon zanimljive prezentacije, učenici drugih razreda u parovima su prionuli crtanju i slikanju (kombinirana tehnika: flomaster i akvarel) morskih zaštićenih životinja.
Pritom su im kao pravi učitelji  pomagali učenici 4. b razreda.
Nastali su uspješni i zanimljivi likovni radovi, a potom je uslijedila analiza radova i evaluacija.
Učenici drugih razreda bili su oduševljeni zanimljivim satom, a učenici 4. b uživali su u ulozi učitelja. Pogledajte kako nam je bilo zabavno!

# data[].attributes.body
Početak našeg putovanja - eko novinari

Učenici 1. a razreda uključeni u INA Eko novinari pod vodstvom učiteljice Marije Dianežević započeli su zanimljiv i zabavan put u izradi časopisa Vodeni svijet.

Nakon odabira uzorka za pozadinu stranica koja će činiti naš časopis te idejnih rješenja dizajna koji će se u hodu još dorađivati uspješno je započeo put izradom naslovnice časopisa, te osvještavanjem same ideje koja će se provoditi.

Mali novinari će tijekom godine istraživati teme kao što su more, rijeke, jezera, bare i sve to slagati i dizajnirati u našem novom časopisu. Poželjet ćemo im puno uspjeha, kreativnosti i zabave pri izradi časopisa.

# data[].attributes.body
Učenici 4. b razreda pod vodstvom razrednice Marije Luter ovaj su tjedan realizirali razredni projekt “Eko družba Pere Kvržice”.

Uživali su u čitanju poznatoga književnog djela, a u svojim razrednim eko družbama recikliranjem su izradili kreativne mlinove i osmišljavali zanimljive nastavke romana.

Projekt smo zaokružili posjetom Kulturnom centru Mato Lovrak u Velikom Grđevcu i na taj način obilježili 125. godišnjicu Mate Lovraka. Učenici su uživali u obilasku vlaka, mlina, jezera, vožnji vlakom, posjetu spomen-sobi Mate Lovraka, izradi lutaka od komušine i šetnji šumskom stazom. Vratili su se u prošlost, upoznali nekadašnji način života i razne  stare predmete. Stopili su se s prirodom, uživali u otkrivanju bioraznolikosti te obogaćeni novim i zanimljivim iskustvima sretno se vratili kući.

# data[].attributes.headline
Dronovi i ekologija - uspješna suradnja s lokalnom zajednicom

# data[].attributes.subject
Dronovi i ekologija - uspješna suradnja s lokalnom zajednicom

# data[].attributes.body
Učenici četvrtih razreda u utorak 15. 10. posjetili su tvrtku Skynomads d.o.o. u Hrašću. Zahvaljujemo g. Tomislavu Koreniki na pozivu i ugodnoj dobrodošlici. Učenici su naučili upravljati dronovima i na vrlo zanimljiv način osvijestili važnost očuvanja planeta. Izrađivali su bombice - kuglice sijačice, koje sadrže supstrat, glina i sjeme. Pomoću dronova i bombica, Project O2 fokusiran je na sadnju bioraznolikih i ekološki promišljenih šumskih okoliša, koji osiguravaju održivost i prirodnu ravnotežu planeta.

Project O₂ - prirodna i ekološka rješenja za smanjenje CO₂

Na kraju su se poigrali simulatorom drona.

Kao prava Ekoškola, šetnjom do ove zanimljive tvrtke obilježili smo i Svjetski dan pješačenja.

# data[].attributes.body
Dana 26. rujna obilježili smo Europski dan jezika bujicom izreka i frazema. Budući da je ovogodišnja tema naše ekoškole voda, učenici petih razreda istraživali su frazeme hrvatskoga jezika u kojima se pojavljuje ta riječ. Istraživanje je počelo na mrežnim stranicama, a završilo na plakatu kamo je voda odnijela zanimljive i neobične frazeme. Naučili smo da frazemi imaju preneseno značenje pa je bilo i smiješnih pokušaja otkrivanja njihova značenja. Učenici šestih razreda izradili su plakate o izrekama i poslovicama u kojima je glavnu riječ vodila voda.

Radove pogledajte u galeriji slika!

# data[].attributes.body
Jeste li čuli za anđeoskog morskog psa, poznatog i kao sklat?

Mnogi nisu, ali učenici 3.c i 4.c razreda Osnovne škole Odra sada su pravi stručnjaci kada je riječ o ovoj fascinantnoj i ugroženoj vrsti. Kao pravi junaci prirode, odlučili su posvojiti sklata i na taj način pomoći u njegovom očuvanju.

Anđeoski morski pas ili sklat, nekada je bio uobičajen u Jadranskom moru, no danas je kritično ugrožen. Sklatovi izgledaju neobično – imaju spljošteno tijelo, nalik raži, i mogu se potpuno stopiti s morskim dnom. Veći dio života provode zakopani u pijesku ili mulju, strpljivo čekajući plijen. Iako izgledaju zastrašujuće, sklati nisu opasni za ljude.

Učenici su samostalno skupili novac od svog džeparca kako bi pomogli u zaštiti ove nevjerojatne životinje. Svaki učenik dao je svoj doprinos (1€), a cijeli proces prikupljanja sredstava i posvajanja sklata bio je tajna, kako bi na kraju bio pravo iznenađenje za roditelje.

Uz pomoć WWF-a, učenici su podržali znanstvena istraživanja koja prate zdravlje sklata, pomažući očuvanju njegove vrste i ravnoteže u Jadranskom moru.

Ova nevjerojatna vrsta sada ima male, ali hrabre zaštitnike – učenike 3.c i 4.c razreda.

Priča o sklatu je rijetka, baš kao i on sam, ali zahvaljujući ovim mladim junacima, sve više ljudi će saznati za njega i pridružiti se borbi za očuvanje prirode!

# data[].attributes.body
Razred: 3.c

INA: Mali dizajneri multimedije

# data[].attributes.attachment_link.title
Priprema radova za izložbu povodom Dana Ekoškole,1. dio

# data[].attributes.attachment_caption
Učenik 4. b razreda sa svojom obitelji posjetio je NP Brijuni te izradio i prezentirao plakat svojim prijateljima u razredu.👏👏👏

# data[].attributes.headline
Izvannastavne aktivnosti kroz koje se provode aktivnosti Eko-škole

# data[].attributes.subject
Izvannastavne aktivnosti kroz koje se provode aktivnosti Eko-škole

# data[].attributes.attachment_link.title
Popis izvannastvnih aktivnosti kroz koje se provode aktivnosti Eko škole

# data[].attributes.headline
Berba maslina i prerada u uljari u Primoštenu

# data[].attributes.subject
Berba maslina i prerada u uljari u Primoštenu

# data[].attributes.body
Učenik Karlo Gracin (4. b razred) izradio je i prezentirao vrlo zanimljiv plakat o berbi maslina i preradi u uljari u Primoštenu.

Sa svojim djedom uživao je u ovoj zanimljivoj i dragocjenoj gospodarskoj djelatnosti u primorskom kraju. 👏👏👏

# data[].attributes.body
OPG Mlađan

8.11.2024.

Učenici prvog razreda osnovne škole imali su priliku posjetiti obiteljsko poljoprivredno gospodarstvo Mlađan, smješteno u prelijepom ruralnom kraju, okruženom prirodom. Ovaj posjet omogućio je malim istraživačima da se upoznaju s načinom života na farmi, ali i da nauče više o prirodnom okruženju koje okružuje poljoprivrednu proizvodnju.

Prvo odredište učenika bio je voćnjak na kojem su se uzgajale razne sorte jabuka. Domaćin im je ispričao kako se brine o stablima, kako se berba organizira i koji su to prirodni uvjeti potrebni za rast i plodnost jabuka. Djeca su imala priliku kušati proizvode od jabuka- domaći džem i voćni sok.

Nakon razgledavanja voćnjaka, učenici su prošetali do obližnjeg jezera koje se prostire u blizini gospodarstva. Domaćin  im je objasnio kako jezero igra važnu ulogu u održavanju ekološke ravnoteže, te kako voda iz jezera pomaže u navodnjavanju polja i voćnjaka. Djeca su uživala u tišini jezera, promatrajući ptice i druge životinje koje obitavaju u tom području.

Nakon uživanja u prirodi uz jezero, posjet je nastavljen kroz šumu koja okružuje poljoprivredno gospodarstvo. Šuma je bila pravi raj za male istraživače. Naučili su o različitim vrstama drveća, o biljnim i životinjskim vrstama koje nastanjuju šumske prostore, te o važnosti šuma za očuvanje prirodne ravnoteže i kvalitete zraka.
Učenici su sudjelovali i u radionici izrade tradicionalnih pekarskih proizvoda. Naučili su kako zamijeniti tijesto i oblikovati pecivo koje je zatim ispečeno u krušnoj peći.

Ovaj posjet obiteljskom poljoprivrednom gospodarstvu Mlađan bio je izuzetno edukativan za učenike prvog razreda. Osim što su se upoznali s osnovama poljoprivrede, imali su priliku steći dublje razumijevanje o važnosti prirodnih resursa, očuvanju okoliša i održivom načinu života. Svi su se, na kraju, složili da je ovo iskustvo bilo pravo blago, a domaćini iz Mlađana postali pravi učitelji za mlade ljubitelje prirode.

​

# data[].attributes.headline
Preventivni javnozdravstveni program Petica - igrom do zdravlja 🖐️

# data[].attributes.subject
Preventivni javnozdravstveni program Petica - igrom do zdravlja 🖐️

# data[].attributes.body
Učenici 4. b razreda sudjeluju u ovom zanimljivom projektu, koji posebno ističe važnost hidracije vodom kao najzdravijim pićem na svijetu!💧

# data[].attributes.body
Učenici 1. a u novinarskoj skupini upoznali su najzanimljivije morske životinje istraživanjem.

Stvorili su cijeli popis životinja koji ih je najviše zaintrigirao, a moramo li uopće napomenuti da je to bio morski pas, taj strašan i opasan, a opet lijep i zanimljiv morski stanovnik?

Uz pomoć učiteljice izradili su naslovnicu za tu rubriku u časopisu i pronašli slike za bojanje baš morskog psa. Zabavljali su se i pričama o morskim psima, pa i o drugim morskim životinjama.

Zaključili su da bi morsko dno mogli beskrajno istraživati, baš kao i svemir.

# data[].attributes.headline
Spašavajući životinje, spašavamo i sebe!

# data[].attributes.subject
Spašavajući životinje, spašavamo i sebe!

# data[].attributes.body
Učenici 2.b razreda nastavili su prekrasnu tradiciju posvajanja životinja. Nakon prošlogodišnjeg posvojenog šišmiša iz Parka prirode Medvednica, ove godine odlučili smo posvojiti morsku kornjaču iz Jadranskog mora. Ovim simboličnim činom, pružili smo podršku terenskom radu organizacije WWF Adria, koja se zalaže za očuvanje prirode. Svi smo povezani s prirodom, pa je zajedno trebamo čuvati!

# data[].attributes.body
Razred: 3.c

INA: Mali dizajneri multimedije

# data[].attributes.body
Danas su učenici 1. a razreda započeli razredni projekt Važno je piti vodu.

Naučili smo važnost vode za naše zdravlje, kako ona utječe na naš život, na koji način možemo vodu štedjeti i održavati pitkom i čistom, što znači redovito se

hidrirati. Pratit ćemo redovito dnevni unos vode na našim listićima.

# data[].attributes.headline
CineStar Arena IMAX Zagreb: Film "Vaiana 2" 

 

# data[].attributes.subject
CineStar Arena IMAX Zagreb: Film "Vaiana 2" 

 

# data[].attributes.body
Dana 2. prosinca 2024., učenici 3.a, 3.b, 3.c, 4.a i 4.c razreda naše škole posjetili su CineStar Arena IMAX Zagreb, gdje su uživali u gledanju filma Vaiana 2. Ovaj nastavak popularne avanture o hrabroj junakinji Vaiani nije samo oduševio svojim vizualima i glazbom, već je pružio i vrijedne životne pouke.

Vaiana 2 donosi priču o prijateljstvu, hrabrosti, ustrajnosti i zajedništvu, ali i o važnosti očuvanja oceana i prirode. Kroz uzbudljive izazove i dirljive trenutke, film podsjeća kako je važno vjerovati u sebe i ne odustajati pred teškoćama. Priča je potaknula učenike na razmišljanje o važnosti preuzimanja odgovornosti za vlastite postupke.

Djeca su se s kino projekcije vratila prepuna dojmova! Bilo je to još jedno iskustvo koje će sigurno dugo pamtiti!

# data[].attributes.body
Učenici 1.d razreda proveli su zanimljiv sat glazbene kulture na kojem su, uz glazbu i kreativnost, istraživali nastanak kiše. Tijekom sata, učiteljica je djeci objasnila kako kiša nastaje, koristeći zvučne i vizualne prikaze procesa kondenzacije, stvaranja oblaka i padanja kišnih kapi na Zemlju.

Učenici su potom sudjelovali u interaktivnoj aktivnosti, stvarajući vlastite „kišne kapi“ od kolaža. Uz upotrebu papirnih materijala, škara i ljepila, djeca su izrađivala raznobojne kapljice koje su postavljali na plavi papir, stvarajući tako umjetnički prikaz kišnog dana.

Učili su o kiši na zabavan način. Iako su se igrali i izrađivali kapi, naučili su puno o prirodnim procesima koji ih okružuju.

Sat je završio veselim glazbenim tonovima, a učiteljica je najavila da će uskoro djeca u glazbenoj kulturi istraživati i druge prirodne pojave kroz zvuk i kreativne radove, a kapljice će se iskoristiti kao ures božićne školske jelke.

# data[].attributes.attachment_caption
INA: Mali dizajneri multimedije, 3.c razred

# data[].attributes.body
Molekula vode, površinska napetost vode, kapilarnost.....

Naučili smo da je voda čarobna molekula sastavljena od dva atoma vodika i jednog atoma kisika, zbog čega je njezina kemijska oznaka H₂O. Saznali smo da površinska napetost vode djeluje poput tanke kože, omogućujući laganim kukcima da hodaju po njoj.

A najviše nas je oduševila i zadivila kapilarnost – sposobnost vode da se penje u papirnatom ručniku ili kroz tanke "cjevčice", poput korijena biljke.

# data[].attributes.headline
Božićni sajam: Spajamo blagdanski duh s brigom za okoliš

# data[].attributes.subject
Božićni sajam: Spajamo blagdanski duh s brigom za okoliš

# data[].attributes.body
Izradili smo prekrasne pahuljice od papira za pečenje i štapića, koristeći jednostavne i prirodne materijale.

Naša ideja povezana je s aktualnom temom vode – pahuljice simboliziraju snijeg i važnost očuvanja prirodnih ciklusa vode. Time želimo podsjetiti koliko je važno brinuti o prirodi i resursima vode, koji su ključni za život.

# data[].attributes.body
Današnji je dan u 1.D bio ispunjen zimskom čarolijom! Prvašići su, uz pomoć učiteljice Monike Blažina, istraživali čarobni svijet pahuljica, naučili sve o njihovoj jedinstvenosti i ljepoti, a zatim se kreativno izrazili kroz različite aktivnosti.

Mali istraživači su prvo naučili kako se pahuljice formiraju i zašto je svaka od njih posebna. Upoznali su se s pravilima simetrije i uočili kako svaka pahuljica ima svoju jedinstvenu strukturu. Oduševljeni tim saznanjima, prvašići su pjevali pjesmu o pahuljicama, u kojoj su izražavali svoju ljubav prema zimskoj prirodi.

Za kraj, okušali su se u likovnom stvaranju. Umjesto klasičnih materijala, odlučili su se za recikliranje i stari papir. Uz mnogo mašte i kreativnosti, nastale su prekrasne pahuljice koje su ukrasile učionicu i predvorje škole.

Ova aktivnost nije samo obogatila znanje i kreativnost prvašića, već im je pomogla da nauče kako reciklirati i čuvati našu planetu.

# data[].attributes.body
Pisanje i izvođenje igrokaza s morskim životinjama može biti izuzetno zanimljiv i edukativan dio izvannastavne aktivnosti. Eko novinari su osmislili igrokaze u kojima su likovi morske životinje. Ova aktivnost omogućava učenicima da kroz kreativnost i timski rad istraže važnost očuvanja morskog ekosustava. Na početku su se podijelili u male grupe i zajedno birali temu igrokaza, poput zagađenja mora, zaštite ugroženih vrsta ili harmonije života pod vodom.

Svaka grupa je osmislila scenarij u kojem glavne uloge imaju morski stanovnici poput riba, morskih kornjača, zvijezda, morskih konjica, hobotnice...Učenici istražuju karakteristike tih životinja, njihovu važnost u ekosustavu i izazove s kojima se suočavaju.

Osim smišljanja scenarija, učenici su imali priliku osmisliti lutke koje su sudjelovale u igrokazu.

Tako se igrokaz povezuje s praktičnim aspektima ekologije. U ovom procesu djeca uče o važnosti recikliranja, smanjenja otpada i očuvanja prirode.

Priprema igrokaza uključuje i razvijanje vještina poput javnog govora, timske suradnje i organizacije. Djeca uvježbavaju tekst, uvode improvizaciju i osmišljavaju jednostavne koreografije kako bi igrokaz bio što zanimljiviji publici. Izvođenje igrokaza pruža učenicima priliku da prenesu važnu poruku o zaštiti mora i prirode svojim vršnjacima, roditeljima i nastavnicima.

Uz ovakve aktivnosti, Eko novinari dodatno razvijaju svijest o ekologiji, kreativnost i empatiju prema prirodi. Pisanje scenarija, izrada kostima i izvođenje predstava ostavljaju trajni utjecaj na djecu, podučavajući ih vrijednostima koje će nositi kroz cije

li život.

# data[].attributes.body
Obilježavanje Svjetskog dana močvara u prvom razredu osnovne škole

U sklopu izvannastavne aktivnosti "Eko novinari", učenici prvog razreda osnovne škole obilježili su 2. veljače, Svjetski dan močvara. Ova aktivnost imala je cilj približiti djeci važnost zaštite močvarnih staništa i njihovog bogatstva za prirodu i čovjeka.

Učenici su najprije kroz razgovor s učiteljicom saznali što su močvare i zašto su važne. Objasnili su da su močvare staništa mnogim biljkama i životinjama te da one čiste vodu i sprječavaju poplave. Nakon toga su pogledali kratki edukativni video o pticama koje žive u močvarama.

Djeca su potom izrađivala crteže močvara raznim tehnikama. Na crtežima su prikazali patke, rode, trsku i lokvanje. Učiteljica im je ispričala priču o jednoj žabi koja je spasila svoju močvaru od zagađenja, što ih je jako motiviralo za daljnji rad.

Jedan dio sata bio je posvećen pisanju poruka za očuvanje močvara. Djeca su osmislila rečenice poput: "Čuvajmo naše močvare jer one čuvaju nas!" i "Bez močvara nema ptica ni riba!" Te poruke su kasnije izložene na školskom panou.

Učenici su kroz igru pantomime pokušavali prikazati životinje iz močvara, dok su ostali pogađali o kojoj je životinji riječ. Tako su naučili prepoznavati karakteristične pokrete ptica, žaba i drugih stanovnika močvara.

Cilj je bio potaknuti svijest o očuvanju prirode ne samo u školi nego i u širem krugu zajednice.

Aktivnost je završila zajedničkom fotografijom ispred školskog panoa te dogovorom da će sljedeće godine obilježiti ovaj dan još bogatijim sadržajima. Djeca su bila sretna, ponosna na svoj rad i puno su naučila o važnosti močvara za naš planet.

# data[].attributes.headline
"Moj zeleni strip" - natječaj Večernjeg lista

# data[].attributes.subject
"Moj zeleni strip" - natječaj Večernjeg lista

# data[].attributes.body
Razred: 3.c

INA: Mali dizajneri multimedije

# data[].attributes.headline
Ekologija kroz umjetnost i Tim za estetsko uređenje škole

# data[].attributes.subject
Ekologija kroz umjetnost i Tim za estetsko uređenje škole

# data[].attributes.body
Ekologija kroz umjetnost, izvannastavna aktivnost na kojoj istražujemo vodu i sve što je vezano uz temu škole te ostale ekološke teme. Povezujemo znanost i umjetnost. Istražujemo što je ekologija, gdje možemo primijeniti znanje iz ekologije, što sve možemo povezati s vodom, kako prikupljamo kišnicu za zalijevanje vrtova, istražujemo vjetrenjače i obnovljive izvore energije, kako nastaju oblaci i kisele kiše, koje su ribe Jadranskog mora, istražujemo zaštićene vrste Jadrana, agregatna stanja vode i padaline. Crtamo i slikamo motive koje smo spominjali u istraživanjima. Koristimo i sredstva didaktički neoblikovanih materijala za recikliranje te prirodnih materijala. Umjetnički smo se izrazili motivima: Mlin na vodi, slikanje- pastele, Posude za zalijevanje vrtova, crtanje-flomasteri, Stare vjetrenjače, crtanje- ugljen, Oblaci, slikanje- tempera, Ribe- tonovi toplih boja, Kapi- tonovi hladnih boja- kolaž papir, karton, Podmorje, slikanje- tempera, Jato dupina, slikanje- tempera, Izrada eko ukrasa za Božićni sajam u školi- prirodni materijali, Mraz kao motivacija, slikanje- pastele, Dvorac koji luta svijetom na oblaku, slikanje, crtanje, crni flomaster, Na leđima velike ribe- pastele, didaktički neoblikovani materijal (stare novine). Ususret mjesecu ljubavi, istražili smo svjetske vodopade i naslikali temperom Zaljubljeni vodopad.

# data[].attributes.headline
Ekologija kroz umjetnost i Tim za estetsko uređenje škole

# data[].attributes.subject
Ekologija kroz umjetnost i Tim za estetsko uređenje škole

# data[].attributes.headline
Ekologija kroz umjetnost i Tim za estetsko uređenje škole

# data[].attributes.subject
Ekologija kroz umjetnost i Tim za estetsko uređenje škole

# data[].attributes.headline
Zeleni dan u 3.a, nosimo zeleno i mislimo zeleno

# data[].attributes.subject
Zeleni dan u 3.a, nosimo zeleno i mislimo zeleno

# data[].attributes.body
Svjetski dana močvara, učenici 1.D obilježili su posebnim edukativnim aktivnostima. Močvare su važna staništa za mnoge biljke i životinje, a učenici su imali priliku naučiti više o njima kroz različite aktivnosti.

Prvo su gledali edukativne video uratke koji su prikazivali živu prirodu uz bare i močvare te najpoznatija hrvatska zaštićena močvarna područja - Lonjsko polje i Kopački rit. U video prikazima mogli su vidjeti razne vrste ptica, vodozemaca, riba i biljaka koje nastanjuju ove posebne ekosustave. Svi su se divili kako su močvare bogate životom!

Nakon videa, učenici su se zabavljali igrajući kviz na Genially platformi. Kviz je bio pun zanimljivih pitanja o močvarama i njihovim stanovnicima, a svi su se trudili dati točne odgovore.

Za kraj, uslijedila je likovna radionica. Svi su crtali i bojili scene iz močvara, stvarajući vlastite umjetničke prikaze živog svijeta u ovim čarobnim ekosustavima.

Učenici su naučili koliko su močvare važne za naš planet te koliko je važno očuvati ih.

# data[].attributes.attachment_caption
Učenici 3.b razreda su obilježili Međunarodni dan zaštite močvara i močvarnih staništa. Njihovi radovi se mogu vidjeti na panou Eko-škole!

# data[].attributes.headline
Međunarodni dan zaštite močvara i močvarnih staništa

# data[].attributes.subject
Međunarodni dan zaštite močvara i močvarnih staništa

# data[].attributes.headline
Posjet prvašića Danu otvorenih vrata Fakulteta šumarstva i drvne tehnologije 

# data[].attributes.subject
Posjet prvašića Danu otvorenih vrata Fakulteta šumarstva i drvne tehnologije 

# data[].attributes.body
Učenici prvih razreda naše škole imali su priliku, na poziv izv. prof. dr. sc. Vucelje, sudjelovati na Danu otvorenih vrata Fakulteta šumarstva i drvne tehnologije, gdje su stekli nova znanja i vještine vezane uz prirodu i šumarstvo. Tijekom posjeta učenici su sudjelovali u raznim edukativnim aktivnostima.

Jedna od aktivnosti bila je izrada herbarija gdje su učenici naučili prepoznavati razne vrste biljaka i njihove karakteristike. Također su mjerili godove drveća i određivali starost stabala, što je bio pravi izazov za sve sudionike, ali i odlična prilika za primjenu teorijskog znanja u praksi.

Uz to, učenici su imali priliku učiti kako se zaštititi od krpelja, što je jako važno za sigurnost u prirodi te su saznali razliku između poljskog miša i voluharice. Posebnu pažnju posvetili su prevenciji bolesti koje ovi glodavci mogu prenijeti.

U kreativnom dijelu radionice učenici su imali priliku izradili drvene stolčiće i mini namještaj od komadića drveta što je bila odlična prilika da se upoznaju s drvenim materijalima i osnovama drvne tehnologije.

Ovaj posjet bio je nezaboravno iskustvo jer su učenici imali priliku vidjeti kako se teorija iz učionice primjenjuje u stvarnom životu te su naučili mnogo o očuvanju prirode, zaštiti od bolesti i osnovama šumarstva. Nadamo se da će im ovo iskustvo pomoći da razvijaju ljubav prema prirodi i strukama koje se bave njenim očuvanjem.

# data[].attributes.body
Učenici prvih razreda imali su priliku uživati u edukativnoj eko predstavi „Šumska bajka“, koja je održana u našoj školi. Ova interaktivna predstava donijela je važne ekološke poruke kroz zanimljivu priču o zaštiti prirode.

Predstava je bila prožeta pjesmama, zanimljivim dijalozima i humorom.

„Šumska bajka“ ostavila je snažan dojam na učenike, koji su nakon predstave razgovarali o svojim ekološkim navikama.

Predstava je na zanimljiv način podstakla djecu na razmišljanje o ekologiji.

„Šumska bajka“ nije bila samo predstava, već i važna lekcija o brizi za prirodu koju će učenici dugo pamtiti.

# data[].attributes.body
Dana 14. ožujka u produženom boravku učenici 2. a i 2. c razreda obilježili su Međunarodni dan rijeka. Kroz zanimljive razgovore i promatranje fotografija otkrivali su tko sve živi u ili uz rijeke. Nakon što su prepoznali i imenovali razne riječne stanovnike, svaki učenik odabrao je svoju omiljenu životinju i prenio je na papir bojama i maštom. Nastali su prekrasni radovi, puni boja i kreativnosti, koji su prikazali ljepotu i raznolikost života uz rijeke.

# data[].attributes.body
Učenici 2. a i 2. c razreda u produženom boravku obilježili su Svjetski dan zaštite močvara. Razgovarali smo o važnostima močvara pa se prisjetili koje biljke i životinje žive u ili uz njih. Sve naučeno zaokružili smo slikanjem u tehnici akvarela.

# data[].attributes.body
Učenici 1. A razreda  su imali poseban sat likovne kulture posvećen Svjetskom danu voda. Učiteljica je započela sat razgovorom o važnosti vode za život na Zemlji. Djeca su s velikim zanimanjem slušala o rijekama, jezerima, morima i oceanima te o životinjama koje u njima žive.

Nakon kratkog uvoda, učiteljica je učenicima podijelila papire i boje te im zadala zadatak – nacrtati i obojiti životinje koje žive u vodi. Neki učenici su odmah znali što će crtati, dok su se drugi kratko dvoumili između riba, delfina, kornjača i drugih vodenih stvorenja. Učionica se ubrzo ispunila šarenim bojama i zvukovima olovaka i kistova na papiru.

Djeca su bila vrlo ponosna na svoje radove i rado su pokazivala jedni drugima šta su naslikali. Kroz razgovor su naučili da su mnoge vodene životinje ugrožene zbog zagađenja i da je važno čuvati prirodu. Učiteljica ih je pitala kako oni mogu pomoći, pa su zajedno smišljali ideje – ne bacati smeće u vodu, štedjeti vodu i učiti druge o njenoj važnosti.

Na kraju sata, učiteljica je napravila izložbu učeničkih radova na panou u učionici. Djeca su s ponosom gledala svoje slike i divila se radovima. Dogovorili su se da će s roditeljima razgovarati o tome kako mogu zaštititi rijeke i mora. Ovaj sat likovne kulture bio je poseban jer su, osim što su slikali, i naučili nešto važno o očuvanju prirode.

Dok su pospremali boje i kistove, učenici su komentirali kako im je bilo zabavno i da bi voljeli ponovo imati sličan sat. Učiteljica im je obećala da će uskoro organizirati još jednu temu povezanu s prirodom. Tako su na kreativan način obilježili Svjetski dan voda i još jednom shvatili koliko je voda važna za život.

# data[].attributes.headline
Svjetski dan voda kroz razredni projekt u 1.c razredu

# data[].attributes.subject
Svjetski dan voda kroz razredni projekt u 1.c razredu

# data[].attributes.body
Učenici 1.c razreda obilježili su Svjetski dan voda kroz sudjelovanje u razrednom projektu pod nazivom „Rijeka Odra“ o rijeci Odri, koja nosi isto ime kao i naša škola. Cilj je bio upoznati rijeku, životinje koje žive u njoj i uz nju te naučiti zašto je voda važna.

Djeca su kroz priče i slike učila o ribama, pticama i drugim životinjama. Učiteljica im je objasnila koliko je voda važna za ljude – koristimo je za piće, kuhanje, pranje i zalijevanje biljaka.

Sudjelovali smo u zanimljivim aktivnostima: razgovarali smo o vodi i gdje se sve nalazi, promatrali površinu vode na globusu, listali dječju enciklopediju i učili o vodi kao staništu. Također smo pričali o vodi i higijeni – kako pravilno prati ruke, lice, kosu i održavati čistoću prostora. Naučili smo da u Odri žive ribe poput štuke i šarana, ptice poput čaplji i divljih pataka te biljke poput trske i lopoča. Promatrali smo ribe, punoglavce i žabe te saznali koliko im je voda važna za život.

Projekt smo završili crtanjem rijeke i njenih stanovnika.

# data[].attributes.body
Učenici 2. a i 2. c razreda u produženom boravku obilježili su Svjetski dan voda kroz kreativno izražavanje, vrijednim rukama stvarajući likovni rad. Istoga dana obilježili smo i Svjetski dan pjesništva te dolazak proljeća čitanjem pjesama Voda i Dobro jutro proljeće autorice Maje Rogić. Nakon čitanja razgovarali smo o tome kako priroda oživljava u proljeće i zašto je voda ključna za sav živi svijet. Sve ove teme pretočili smo u likovni rad pod nazivom Biljni i životinjski svijet uz vode u proljeće.

# data[].attributes.body
Učenici prvog A razreda s veseljem su dočekali Svjetski dan voda, koji se obilježava 22. ožujka. Učiteljica Marija Dianežević im je objasnila koliko je voda važna za život na Zemlji. Razgovarali su o rijekama, morima, jezerima i svim bićima koja žive u vodi. Učenici su saznali da mnoge ribe i druge vodene životinje ovise od čiste vode. Nakon razgovora, učiteljica im je predložila da izrađuju ribice od plastelina.

Djeca su s oduševljenjem prihvatila zadatak i odmah se bacila na posao. Neki su odabrali plavu i zelenu boju, dok su drugi koristili crvenu, žutu i narandžastu. Prstići su im brzo oblikovali male ribice raznih oblika i veličina. Neki učenici su pravili duguljaste ribice, dok su drugi birali okrugle oblike.

Učiteljica ih je ohrabrivala da budu kreativni i dodaju peraje, repove i oči.

Dok su radili, razgovarali su o tome kako moramo čuvati vodu i ne bacati smeće u rijeke i mora. Neki su ispričali kako su na odmoru vidjeli prljave plaže i odlučili su da nikada neće zagađivati prirodu. Učiteljica je pohvalila njihovu svijest o očuvanju okoliša.

Kad su završili, svi su ponosno pokazivali svoje ribice.

Učenici su se divili radovima svojih prijatelja.

Na kraju su se svi složili da je plastelin sjajan materijal za oblikovanje.

Dan je protekao u veselju, učenju i kreativnosti.

S ponosom su ponijeli svoje ribice kući, da ih pokažu roditeljima i ispričaju im šta su

sve naučili.

# data[].attributes.body
Učenici 1.D istraživali su živi svijet u vodama stajaćicama. Uz pomoć učiteljice Monike Blažina proučavali su razne biljne i životinjske vrste koje nastanjuju ove ekosustave. Učenici su otkrili mnoštvo organizama poput vodenih kukaca, ribica i različitih vrsta biljaka. Ova zanimljiva aktivnost pomogla im je bolje razumjeti važnost očuvanja vodenih ekosustava i njihovu ulogu u prirodi. Učenici su u skupinama potom izrađivali zanimljive plakate koje krase učionicu i hodnik naše škole.

# data[].attributes.body
Učenici prvog A razreda dobili su zadatak da kod kuće posade sjemenke graha i prate njihov rast.

Neki su ih stavili u teglice s malo zemlje, dok su drugi koristili plastične čaše. Bilo je i onih koji su grah stavili u vatu natopljenu vodom, kako bi mogli bolje vidjeti prve korake klijanja.

Djeca su s uzbuđenjem posadila sjemenke i svakog dana ih promatrala. U početku su sjemenke bile mirne u zemlji, ali ubrzo su primijetili male promjene. Nakon nekoliko dana, sjemenke su nabubrile i iz njih su provirili prvi izdanci. Oduševljeni učenici su s roditeljima svaki dan zalijevali biljčice i pratili njihov razvoj.

Neki su primijetili da je njihov grah brže nikao jer su ga stavili na toplo i sunčano mjesto. Drugi su shvatili da su možda stavili premalo vode jer su sjemenke ostale suhe. Učiteljica ih je potaknula da prate uvjete u kojima grah najbolje raste i usporede svoja iskustva.

Prve male stabljike pojavile su se nakon otprilike tjedan dana. Djeca su s oduševljenjem gledala kako se mlade biljke izdužuju i jačaju. Listovi su se polako otvarali, a stabljike su počele tražiti oslonac.

Učiteljica je zamolila djecu da donesu svoje biljke u školu kako bi svi mogli vidjeti razlike u rastu. Neki grah je bio viši, neki je imao više listova, a neki se tek probijao iz zemlje. Učenici su međusobno uspoređivali biljke i pričali o tome kako su ih njegovali.

Zaključili su da biljkama treba voda, svjetlost i toplina kako bi lijepo rasle. Naučili su i da briga o biljkama zahtijeva strpljenje i pažnju. Svi su bili ponosni na svoj trud i veselo nastavili brinuti o svom grahu, planirajući ga kasnije posaditi u vrt.

# data[].attributes.body
Svjetski dan vode na satu Katoličkog vjeronauka

Učenici nižih razreda pod vodstvom vjeroučiteljice Katarine Čičak i vjeroučitelja Zorana Žilića istraživali su značenje vode u Bibliji. Sa vjeroučiteljima su razgovarali o značenju vode u sakramentu krštenja, te važnosti pljuska u Noinoj arki. Učenici su nakon razgovora izrađivali memory kartice na zadanu temu, likovno su se izražavali crtajući krštenje i potop vezan uz tekst Noina arka, te slušali pjesmu "Rijeke žive vode potecite". Na kraju sata učenic su zavrtili kolo sa pitanjima uz temu voda u Bibliji, te se dobro zabavili. Kao prava Eko škola na kraju satu učenici su pisali poruke vezane uz važnost vode. Djeca su uživala u raznim oblicima rada te su ih razne aktivnosti potaknule na kreativnost i zahvalnost Bogu za vodu kao izvor života, te uz pogledani dokumentarni film "Bunari u Africi" na sljedećem satu još jednom smo povijestili bogatstvo vode za život na zemlji.

Učenici šestih i osmih razreda pod vodstvom vjeroučiteljice Matije Lasić likovno su se izražavali na temu Voda u Bibliji. Prisjećali su se prelaska Izraelaca kroz Crveno more u slobodu, te značenja vode u Meribi, kada Jahve proviđa vodu Izraelcima u pustinji. Također su sa vjeroučiteljicom razgovarali o učincima sakramenta krštenja i značenja vode za sam sakrament.

Učenici četvrtih razreda pod vodstvom vjeroučiteljice Marije Radočaj razgovarali su i obrađivali nastavni sadržaj o Isusovom krštenju te prepoznali važnost rijeke Jordan. Na satu su, gledajući na zemljovidu gdje se nalazi rijeka Jordan, zaključili o velikoj važnosti vode za Aziju jer velika većina kontinenata nema pristup čistoj vodi. Kroz razgovor su zaključili da je jednako tako i u zemljama Afrike. Nakon razgovora pogledali su dokumentarni film "Generacija nade" koji govori o svjetskoj organizaciji "Marijini obroci" koja brine o djeci koja žive u siromašnim zemljama Afrike. Gledanju dokumentarnog filma pridružili su se i učenici viših razreda. Na filmu su vidjeli da ljudi u afričkim zemljama ako žele doći do vode, moraju pješačiti i do 6 kilometara i to najčešće žene i djeca gdje vode u kantama nose na glavi. U Tanzaniji se nošenje vode smatra jedan od lakših poslova, te iz toga razloga taj posao obavljaju djeca i žene. Popričali smo i učenici su saznali da u Gani hrvatski misionari pomažu u gradnji bunara koji pomažu stanovnicima da dođu do pitke vode. Od 45 sela njih 18 do sada je zahvaljujući donacijama iz Hrvatske i BiH, dobilo bunare. „Volio bih da možete vidjeti koja je to radost kad se buši i kad se voda pojavi! Okupi se cijelo selo i svi gledaju! Žene trče s lavorima da pokupe i tu blatnu vodu. Svi pjevaju i plešu od sreće“- izjavio je jedan od misinara koji je bio svjedok kada je voda potekla u Gani.

# data[].attributes.body
Učenici 4. b razreda uložili su mnogo truda, rada, kreativnosti i znanja tijekom čitanja i interpretacije književnoga djela za cjelovito čitanje “Duh u močvari” književnika Ante Gardaša. Pokazali su i visoku razinu snalaženja u raznim digitalnim alatima.
U PPT-u, Formsu i Wordwallu izradili su  zanimljive kvizove vezane za ovaj edukativan i zanimljiv dječji roman.
Književnost i informatiku povezali smo s ekologijom. Učenici su izradili plakate vezane za Međunarodni dan šuma i Svjetski dan voda, pod naslovom “Zaštitimo šume i vode”.

# data[].attributes.body
Učenici 6.a razreda, pod vodstvom razrednice Ane Vukčević, obilježili su Svjetski dan voda raspravom o nezamjenjivoj ulozi vode u svakodnevnom životu.

Tema rasprave bila je važnost vode, a učenici su pokazali iznimnu kreativnost u navođenju brojnih primjera zbog kojih je voda ključna za život – od njezine upotrebe u kuhanju i čišćenju, do korištenja u poljoprivredi, industriji i očuvanju okoliša.

Da nema vode, ne bismo mogli piti Cedevitu, imali bismo problema s gašenjem požara, ne bi bilo sportova na vodi, niti akvarija u zoološkom vrtu.

Kroz zajednički rad, učenici su oblikovali plakat na kojem su sabrali svoje argumente o važnosti vode. Plakat možete vidjeti u prilogu. Nadamo se da će ovaj projekt i rasprava potaknuti sve nas da još više cijenimo i čuvamo ovo dragocjeno blago.

# data[].attributes.attachment_caption
Učenici u obilasku Noordung centru svemirske tehnologije 

# data[].attributes.headline
ZAG - izvannastavna aktivnost 12.11.2024.

# data[].attributes.subject
ZAG - izvannastavna aktivnost 12.11.2024.

# data[].attributes.body
Modul 2: Javno dobro, Posjet Tehno parku Celje i Noordung centru svemirske tehnologije u Vitanju
5. Zajednice u kontekstu održivosti, 5.4. Identificiranje različitih društvenih pokreta za održivost i djelovanje s ciljem doprinosa ekološkoj održivosti

# data[].attributes.headline
STEM dan u Tehno parku Celje i Noordung centru svemirske tehnologije

# data[].attributes.subject
STEM dan u Tehno parku Celje i Noordung centru svemirske tehnologije

# data[].attributes.body
Učenici 8.a, b, c i 6.a, b, c razreda koje zanima STEM područje, znanost, svemir, inovacije i suvremene tehnologije sudjelovali su u utorak 12.11.2024. godine u posjeti Tehno parku Celje i Noordung centru svemirske tehnologije u Vitanju. U pratnji učenika su bili učitelji: I. Kujundžić, T. Horvat, M. Radočaj i M. Galac te asistentica A. Anić Janeš.

Izvanučionička nastava obuhvaćala je obilazak tematskih cjelina u Tehno parku Celje uz stručno vodstvo: prirodne znanosti, fizikalne, matematičke i astronomske pojave, ekologija, energetika i obnovljivi izvori energije, ljudsko tijelo, zdravlje i kretanje, budućnost – tehnologije i poslovi u budućnosti, iluzije i izazovi. Učenici su u Noordung centru proširili znanja o svemirskoj tehnologiji, ljudskim dostignućima u istraživanju svemira korištenjem interaktivnih animacija pomoću aplikacija Space 360, VR Noordung, Noordung Projection i Electra VR.

# data[].attributes.headline
Izvanučionička nastava povijesti: Zagrebarium - u potrazi za zagrebačkim potocima, 17.2.2025.

# data[].attributes.subject
Izvanučionička nastava povijesti: Zagrebarium - u potrazi za zagrebačkim potocima, 17.2.2025.

# data[].attributes.body
Učenici 7.a sudjelovali su u izvanučioničkoj nastavi Zagrebarium: posjet gradu Zagrebu (Donji i Gornji grad) uz stručno vodstvo i samostalni istraživački rad. U pratnji učenika su bili učitelji Petra Rašperger i Tanja Horvat. Izvanučionička nastava je imala za cilj ostvariti ishode školskog i predmetnih kurikuluma te poticati učenike na aktivno sudjelovanje u samostalnom istraživačkom radu korištenjem metoda (snalaženje na karti, demonstracija, analiza primarnih i sekundarnih povijesnih izvora - razvijanje jezičnih kompetencija, izrada materijala) kako bi se razvijala vještina povijesnog istraživanja.

# data[].attributes.body
Učenici četvrtih razreda u četvrtak 27. 3. obišli su Muzej grada Zagreba, Donji i Gornji grad. Nakon zanimljivog i edukativnog obilaska Muzeja, obišli smo Trg svetog Marka, Kulu Lotrščak, plato Gradec, Katarinin trg, Kamenita vrata, Radićevu i Tkalčićevu ulicu, Kaptol, Trg bana Josipa Jelačića, Zrinjevac i Tomislavov trg.

Unatoč laganoj kiši i vjetru, uživali smo u obilasku vrijednih i prelijepih dijelova Zagreba, koji su dio bogate hrvatske kulturne baštine. Učenici su utvrdili i proširili znanje o povijesti našega glavnog grada. Ovogodišnju temu Školskog kurikuluma naše Ekoškole “Voda” povezali smo s fontanom Manduševac i legendom o nastanku imena grada Zagreba “Zagrabi, Mando”.

# data[].attributes.body
Vrata učionice 2.b razreda

# data[].attributes.body
Kapljice vode koje vise sa stropa u učionici 2.b razreda

# data[].attributes.attachment_link.title
kapljice vode vise u učionici 2.b razreda

# data[].attributes.body
Tim za estetsko uređenje škole ( hol u školi, izradila Vlatka Tepeš ) povodom Svjetskog dana voda

# data[].attributes.attachment_link.title
Tim za estetsko uređenje škole ( pano u holu škole )

# data[].attributes.headline
Projekt Lijepa škola, Tim za estetsko uređenje škole

# data[].attributes.subject
Projekt Lijepa škola, Tim za estetsko uređenje škole

# data[].attributes.body
ŠKOLI ZA ROĐENDAN

23.4.2025.

Učenici i učitelji su kroz projekt škole "Lijepa škola" uredili školu. Na izvannastavnim aktivnostima i redovnoj nastavi su izrađivali materijale i plakate u istraživačkim radovima vezanim uz centralnu temu Voda.

Tim za estetsko uređenje škole se pobrinuo za koordinaciju i postavu proljetnih dekoracija.

# data[].attributes.attachment_link.description
ŠKOLI ZA ROĐENDAN
23.4.2025. Učenici i učitelji su kroz projekt škole “Lijepa škola” uredili školu. Na izvannastavnim aktivnostima i redovnoj nastavi su izrađivali materijale i plakate u…

# data[].attributes.body
Tim za estetsko uređenje škole ( pano u holu škole na početku školeske godine 2024./2025., izradila Vlatka Tepeš )

# data[].attributes.attachment_link.title
Tim za estetsko uređenje škole ( u holu školu, u rujnu 2024. za početak nove školske godine; pano izradila Vlatka Tepeš )

# data[].attributes.body
Učenici 2.b i učiteljica Vlatka Tepeš odjeveni u plavo povodom Svjetskog dana voda

# data[].attributes.body
Likovna kultura u 2.b "Priroda u kapljici vode" povodom Svjetskog dana voda i Svjetskog dana šuma

# data[].attributes.body
Uzbudljiv posjet zagrebačkom ZOO vrtu

Učenici prvih razreda proveli su nezaboravan dan u Zoološkom vrtu grada Zagreba. Uz pratnju svojih učiteljica i stručno vodstvo, imali su priliku upoznati raznolike životinjske vrste, od egzotičnih majmuna i velikih mačaka do domaćih životinja.

Posebno su ih oduševili lavovi, crvene pande i zmije, a najhrabriji su se okušali u maženju kozlića. Sudjelovali su i u zanimljivoj radionici pod nazivom Čiji je tata najjači, koja ih je uvela u svijet lovaca i lovine. Učenici su saznali kako pauci love, kakav je lovac maleni ćuk, kako se životinje služe otrovom te zašto je opasna kornjača koja podsjeća na kamen.

Jedan od najdražih trenutaka bio je susret s malom kornjačom, koju su učenici pažljivo mazili i promatrali izbliza. Kroz edukativne sadržaje naučili su zanimljive činjenice o očuvanju prirode i važnosti zaštite ugroženih vrsta.

Ovaj izlet bio je ne samo zabavan, već i poučan, a učenici su se kući vratili puni dojmova i novih saznanja o životinjskom svijetu. S nestrpljenjem iščekuju novu avanturu!

# data[].attributes.body
[INA: Mali dizajneri multimedije

Projekt: Umjetnost inspirirana vodom]

Pogledajte ovu ribu – šarenu i živu!

Ono što je čini posebnom nije samo boja, oblik ili veličina… već priča iza nje.

Svaki učenik dodao je ljusku. Mali doprinos. Komadić truda, kreativnosti i sebe.

Upravo iz tih malih, naizgled nevažnih trenutaka nastalo je nešto veliko. Nešto što sada ponosno krasi školski hodnik, mami divljenje prolaznika i podsjeća ih kolika je snaga u zajedništvu.

Učenici su naučili važnu lekciju – da i najmanji doprinos vrijedi, da su sitnice temelj velikih stvari i da bez ijedne ljuskice ova riba ne bi bila potpuna.

Ovo nije samo umjetnički rad. Ovo je dokaz da kad se svi slože može nastati čudo.

# data[].attributes.headline
ZG detektivi u potrazi za zagrebačkim potocima - radionica, travanj 2025.

# data[].attributes.subject
ZG detektivi u potrazi za zagrebačkim potocima - radionica, travanj 2025.

# data[].attributes.body
Zadatak učenika (učenici od 5. do 8. razreda) je bio, radeći u skupinama ili paru, otkriti tragove o zagrebačkom potoku u slikovnim i pisanim povijesnim izvorima koje su dobili. Trebali su zatim odlučiti koje će povijesne izvore uvrstiti na plakat kako bi izradili osobnu iskaznicu potoka. ZG detektivima pomagale su učiteljice M. Lasić (katolički vjeronauk) i T. Horvat (povijest).

# data[].attributes.headline
Voda u grčkoj i rimskoj mitologiji, nastava povijesti u 5. r., ožujak 2025.

# data[].attributes.subject
Voda u grčkoj i rimskoj mitologiji, nastava povijesti u 5. r., ožujak 2025.

# data[].attributes.body
Učenici petih razreda su tijekom nastave povijesti izrađivali samostalni istraživački rad na temu Voda u grčkoj i rimskoj mitologiji, izborna tema: Grci i Rimljani umjetnici pripovijedanja – mitovi i legende, kazalište i igre. Uz pomoć učiteljice povijesti T. Horvat učenici su svladavali tehnički koncept rad s povijesnim izvorima (analiza izvora, oblikovanje sadržaja koji uključuju podatke iz izvora, uzročno-posljedično povezivanje sadržaja).

# data[].attributes.body
Dana 23.travnja 2025. učenici i učitelji naše škole obilježili su Dan škole i projektni Eko dan. Održano je 20 radionica na kojima su učestvovali svi učenici škole. Dio radionica je bio o Sv.Jurju a čak 16 radionica je bilo o raznim ekološkim temama i vodi.

https://www.os-odra.com/single-post/166-obljetnica-o%C5%A1-odra-u-znaku-vode-i-jurjeva

# data[].attributes.headline
Slikovnica "Mali vodenjak" - inspirirana istoimenom pričom Otfrieda Preusslera

# data[].attributes.subject
Slikovnica "Mali vodenjak" - inspirirana istoimenom pričom Otfrieda Preusslera

# data[].attributes.body
Ova slikovnica nastala je po uzoru na istoimeno djelo poznatog autora, ali s posebnim naglaskom na ekologiju, važnost očuvanja prirode i odgovorno postupanje prema vodi. Kroz jednostavnu, toplu priču i upečatljive ilustracije, slikovnica "Mali vodenjak" približava ekološke vrijednosti i potiče ljubav prema našem planetu.

Zavirite u svijet malenog vodenjaka i otkrijte kako i najmanji među nama mogu činiti velike promjene!

Razred: 3.c

Predmet: Hrvatski jezik (lektira)

# data[].attributes.headline
Vodeni detektivi riješili novi "slučaj": Kako pročistiti vodu u prirodi?

# data[].attributes.subject
Vodeni detektivi riješili novi "slučaj": Kako pročistiti vodu u prirodi?

# data[].attributes.body
Kad znaš što radiš, i mutna voda postane bistra!

Razred: 3.c

INA: Mali dizajneri multimedije

# data[].attributes.headline
Ekološki superjunak za ekološki natječaj  "Za ljepšu našu!" 

# data[].attributes.subject
Ekološki superjunak za ekološki natječaj  "Za ljepšu našu!" 

# data[].attributes.body
Učenice 3.c razreda pridružile su se kreativnom natječaju „Za ljepšu našu!“ koji organizira Fond za zaštitu okoliša i energetsku učinkovitost.

Promišljajući o tome što je sve jednokratna plastika i gdje je susrećemo u svakodnevnici, osmislile su svog ekološkog superjunaka koji koristi posebne moći za smanjenje plastike.

Svojim sudjelovanjem izravno su doprinijele očuvanju prirodnih ljepota Hrvatske i potaknule svoju zajednicu na usvajanje održivih navika.

# data[].attributes.headline
Sudjelovanje na 3. smotri ZAG škola, 7.6.2025., INA

# data[].attributes.subject
Sudjelovanje na 3. smotri ZAG škola, 7.6.2025., INA

# data[].attributes.body
Svoj rad u ZAG izvannastavnoj aktivnosti i suradnju s ostalim učenicima, učiteljima i djelatnicima škole, predstavit ćemo digitalnim plakatom na 3. smotri zagrebačkih ZAG škola.

# data[].attributes.body
U povodu obilježavanja Europskog dana jezika, 26. rujna 2025.g ove su godine učenici šestih razreda na satu njemačkog jezika sudjelovali u neobičnoj jezičnoj radionici posvećenoj pisanju kratkih pjesama Elfchen. Riječ je o jednostavnoj i vrlo učinkovitoj metodi kreativnog pisanja u kojoj se pišu kratke pjesme prema unaprijed zadanom obrascu. Aktivnost je bila osmišljena kako bi potaknula učenike na izražavanje na stranom jeziku kroz igru riječima i razvijanje jezične kreativnosti.

Tema pjesama bila je „voda“, što je u skladu s ovogodišnjim kurikulumom, čiji je glavni fokus upravo voda i njezina važnost u svakodnevnom životu. Učenici su vrlo motivirano sudjelovali u stvaranju svojih Elfchena, koristeći poznati vokabular i vlastite asocijacije povezane s vodom, prirodom i okolišem.

Radovi su izloženi na panou u učionici kako bi se i ostali učenici škole mogli upoznati s ovom zanimljivom jezičnom formom i proslaviti bogatstvo jezika koji se uče u našoj školi.

Rezultate njihovog rada pogledajte u galeriji slika.